You are here: Home » Content » Wiskunde Graad 3 » Getalsin
Bonnie en Tommie kuier op die plaas
Memorandum Getalbegrip tot 600Bewerkings:Optel – twee- en driesyfergetalle met en sonder hergroepering van ‘n tien; Aftrek – twee- en driesyfergetalle met en sonder hergroepering van ‘n tien; Vermenigvuldig – tweesyfergetal met ‘n eensyfergetal, sonder hergroepering van tiene tot 99; Deel – twee syfergetal deur ‘n eensyfergetal, sonder ‘n res of hergroepering van tiene tot 99. Die 3× en ÷ tot die 10de veelvoud word aangeleer en daarmee is die tafels wat in Graad 3 aangeleer behoort te word, afgehandel. Herhaling en toetsing moet gereeld gedoen word. Lesing van tyd (bl. 1 - 4) is baie belangrik en dit word aanbeveel dat dit met die hele klas gelyktydig gedoen word, aangesien dit baie tyd in beslag neem en baie deeglike beplanning vereis. Die leerders moet elkeen ‘n horlosie hê om te hanteer en hulle kan vooraf so ‘n horlosie van karton maak, (sien die opvoedersbladsy 0 - 1, onder bl. 1 - 4, vir volledige besonderhede).In Module 4 word getalbegrip uitgebrei tot 600. Optel- en aftrekbewerkings word met twee- en driesyfergetalle gedoen. Vermenigvuldig- en deelbewerkings word gedoen sonder hergroepering of ontbinding van tiene en slegs tot die getal 99. Met die aanleer van 3 x en ÷ tot die 10de veelvoud, is die tafels wat in Graad 3 behoort aangeleer te word, afgehandel en is dit baie belangrik dat herhaling en toetsing gereeld sal plaasvind.Dit word aanbeveel dat die lees van tyd klassikaal aangeleer word en dat elke leerder 'n kartonhorlosie sal hê sodat hulle dit kan hanteer soos die werk behandel word. So 'n horlosie kan van 'n papierbord gemaak word of die leerders kan toegelaat word om vir Tegnologie hul eie horlosies te ontwerp. Dit moet egter gereed wees voordat daar met die lees van tyd begin word. Baie praktiese oefening is nodig voordat die leerders hierdie werkvelle kan voltooi.Getalbegrip word nou uitgebrei van 400 tot 600 en die getalblokke van honderde, tiene en ene, asook die spreikaarte (Aangeheg by Module 2), moet steeds gebruik word om getalbegrip te bevorder. Gee weer spesiale aandag aan die 100 wat hergroepeer moet word by die halvering van 300 en 500: 300 = 200 + 100 500 = 400 + 100Tel in sesse word toevallig gedoen en kan ook op die veelvoudekaart (Module2) herhaal word. Leerders moet weet: 1 dosyn = 12.Die leerders moet die geleentheid kry en aangemoedig word om te vertel wat hulle van die grafiek kan aflei, wat kan verander en wat sal nie verander nie, voordat hulle daaroor moet skryf. So 'n bespreking sal vir u 'n goeie aanduiding gee van wat die leerders begryp en verstaan en waaraan nog meer aandag gegee moet word.Die aanleer van 3 x en ÷ moet op die mat met konkrete apparaat gedoen word. Die werkvelle is slegs 'n toepassing van dít wat reeds aangeleer is.Die leerders moet gereeld na die voltooiing van take die geleentheid kry om die liniaal, die meterstok en die klikwiel te gebruik vir praktiese meetwerk in die klas. Hoe meer oefening hulle kry, hoe meer akkuraat sal hulle meet. Moedig hulle gedurig aan om eers te skat. Hierdie is verrykingswerk en as u dit te gevorderd vind, kan dit in 'n later stadium gedoen word. Daar mag wel leerders wees wat die uitdaging sal aanvaar.Aangesien 3 x en ÷ pas voltooi is, is dit maklik om derdes nou aan te pak.Gee aan die leerders los vorms van papier en laat hulle vou en meet en self ontdek hoe dit gedoen kan word. Sommige van die leerders sal self weet hoe om nou sesdes te kry. (Slegs verryking)Die idee van die resep is om die leerders te laat besef dat die gebruik van standaard meeteenhede en houers noodsaaklik is. Laat die leerders nog voorbeelde noem waar standaard meeteenhede om inhoud te meet daagliks gebruik word, bv. brandstof, melk, meng van bestanddele vir medisyne, voorskrifte vir toediening van medikasie, ens.Dit is noodsaaklik dat al die verskillende standaard maathouers en skale, asook sand, water en ander voorwerpe om inhoud en massa te meet, in die klas beskikbaar moet wees. Die leerders moet daagliks kan eksperimenteer met hierdie standaard meeteenhede: liter en milliliter en gram en kilogram. 'n Badkamerskaal is nodig om die leerders se massas te bepaal.Verskillende metodes word gebruik vir die vermenigvuldig- en deelbewerkings, maar indien u van 'n ander metode gebruik maak en die leerders dit beter verstaan, is dit hulle reg om die metode wat hulle verkies, te gebruik.Dit is noodsaaklik dat baie soortgelyke voorbeelde van die betrokke getalsinne eers mondeling gedoen word, voordat van die leerders verwag kan word om hierdie werkvel te voltooi.Die volmaak van 'n honderd en die ontbinding van 'n honderd word nou formeel aangeleer. Baie konkrete werk moet vooraf gedoen word. Meer gevorde werk waar 'n tien en 'n honderd gelyktydig oorgedra of ontbind word, moet nie op dieselfde tyd gedoen word nie. Dit sal van die groep se vermoëns afhang of dit net hierna of op 'n baie later stadium gedoen moet word.Dit bly die opvoeder se keuse of die leerders hulpsyfers by die vertikale bewerkings gaan gebruik. Leerders sal 'n skoon vel papier nodig hê om die korste pad te bereken. Sommige leerders mag dit moeilik vind, maar met 'n bietjie hulp, behoort hulle dit te kan doen.'n Bespreking oor wat hulle sal sien, afhangende van die rigting waaruit hulle na die huis aangery kom, is nodig voordat die leerders dit kan teken. LEERDERS AFDELING
InhoudAKTIWITEIT: Getalsin [LU 1.8, LU 1.10]1. Hierdie patrone kan julle help om met groter getalle te werk. Voltooi dit.Figure 12. Kyk hoe Bonnie en Tommie hierdie probleem vir Oupa opgelos het:Oupa het 48 varke op die plaas en daar is 4 varkhokke. Hoeveel varke moet hy in elke hok sit?Getalsin: 48 ÷ 4 = ____________________________
Help nou vir Ouma op dieselfde manier om hierdie probleem op te los? Ouma het 69 rose gepluk en wil ewe veel in 3 verskillende blompotte sit. Hoeveel moet sy in elke blompot sit?Getalsin: ____________________________________________________________Ouma moet ___________________________________________________________Doen die bewerkings en gebruik die metode wat jy verkies:42 ÷ 2 = ______________________________________________68 ÷ 2 = ______________________________________________96 ÷ 3 = ______________________________________________63 ÷ 3 = ______________________________________________ 84 ÷ 4 = ______________________________________________44 ÷ 4 = ______________________________________________Skryf 'n storie om by elke getalsin te pas. Doen dan die bewerking.35 + 42 + 1 7 = _______________________________________ 90 - 53 + 12 = _______________________________________41 x 2 = _____________________________________________66 ÷ 3 = _____________________________________________Bonnie en Tommie het ontdek dat hulle soms genoeg tiene het om 'n groep van honderd vol te maak.Getalsin: 56 + 62 = ________________________________________Figure 3Doen die bewerkings op die metode waarvan jy die meeste hou:73 + 55 = _______________________________________________46 + 63 = _______________________________________________ 94 + 23 = _______________________________________________ Bonnie en Tommie het ook ontdek dat hulle soms nie genoeg tiene het om weg te neem nie en moes toe 'n groep van honderd ontbind.Getalsin: 126 - 32 = ________________________________________Figure 4Doen die bewerkings op die metode waarvan jy die meeste hou:1 18 - 25 = ________________________________________________150 - 60 = ________________________________________________147 - 60 = _________________________________________________Vul die antwoorde in:
Voltooi die syferpad:Figure 6Vul die getalle in wat weggelaat is:Figure 7Hier is 'n padkaart vir Pappa. Daar is verskillende paaie wat hy kon ry om vir Bonnie en Tommie plaas toe te neem, maar watter pad is die kortste? Bereken die kortste pad en teken dit op die kaart in.
Hoeveel km is die kortste pad? ______________________________________As Pappa 100 km in 1 uur ry, hoe lank sal dit vir hulle neem om daar te kom?Dit sal _______________________________________________________________Teken Oupa en Ouma se plaas met hulle huis daarop soos julle dit sal sien as julle daar aangery kom.
AssesseringLeeruitkomste 1:Die leerder is in staat om getalle en die verwantskappe daarvan te herken, te beskryf en voor te stel, en om tydens probleemoplossing bevoeg en met selfvertroue te tel, te skat, te bereken en te kontroleer.Assesseringstandaard 1.8: Dit is duidelik wanneer die leerder die gepaste simbole in berekeninge kan gebruik om probleme op te los;Assesseringstandaard 1.10: Dit is duidelik wanneer die leerder die volgende tegnieke gebruik:1.10.1 opbou en afbreek van getalle;1.10.2 verdubbeling en halvering;1.10.3 getallelyne;1.10.4 afronding in tiene.
« Previous module in collection Massa
Next module in collection » Afstand
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Sep 16, 2009 4:59 am +0000. Add to a lens